A revolución científica do século XVII by Fernanda Suárez M... 202 views\nEnquisa machismo coas respostas by Fernanda Suárez M... 147 views\nApuntes para 4º da ESO. Historia\n1. O liberalismo político: A burguesía1 decatouse de que os reis absolutos, mesmo cando se convertían en déspotas ilustrados2 e aplicaban as ideas da Ilustración, non cambiaban a fondo o sistema político, económico e social. Xurdiulles a necesidade de alcanzar o poder para conseguir realizar cambios profundos e acabar co Antigo Réxime. Chamamos revolucións burguesas ao proceso de conquista do poder por parte da burguesía. A primeira revolución liberal foi a dos Estados Unidos, que conseguiu a independencia das 13 colonias do Reino Unido. Pero en Europa tivo máis repercusión a Revolución Francesa que comezou en 1789. O liberalismo político foi o pensamento no que se apoiaron as revolucións burguesas. Esta ideoloxía política deriva do pensamento ilustrado: foron os pensadores da ilustración os que aportaron os principais conceptos do liberalismo como a separación de poderes (Montesquieu) o a soberanía nacional (Rousseau). Os principios que defende o liberalismo son:  Igualdade xurídica e dereitos naturais. O liberalismo considera, en teoría, que todos os individuos deben ser iguais ante a lei e ter os mesmos dereitos, ao contrario do que sucedía no Antigo Réxime, no que había privilexios reservados a determinados estamentos. Defenden que hai unha serie de dereitos fundamentais que teñen todos os seres humanos e que toda sociedade e sistema político debe defender e protexer. Estes dereitos naturais son a liberdade3 , a propiedade e a igualdade ante a lei. Na práctica o sufraxio quedou reservado aos homes que tiñan unha determinada capacidade 1 Burguesía: é a clasesocial formada por persoas acomodadas quelogran ter propiedades e capital,ou sexa,cartos.O nome venlle de cando no Antigo Réxime vivían no burgo ou cidade.A burguesía no Antigo Réxime formaba parte do Terceiro Estado, é dicir,aínda queeran ricos ericas non tiñan privilexios.Tiñan quepagar impostos,eran xulgados por leis diferentes aos privilexiados (nobreza e clero),non podían acadar determinados cargos da administración eo exército, etc. No século XIX a burguesía converterase na clasedominanteimpoñendo a súa visión económica epolítica do mundo. 2 Déspotas ilustrados: monarcas quedurante o Antigo Réxime, aplicaron asmedidas propostaspola Ilustración paramellorar a vidados seus súbditos esúbditas.Melloraban as cidades (medidas de hixiene, empedrado, construción demonumentos, etc), investían en industria (reais fábricas),favorecían o progreso (Sociedades Económicas deAmigos do País),etc. Pero non soltaban as rendas do poder, seguían a ser reis absolutos etiñan a soberanía e os tres poderes. 3 Liberdade de movementos, de residencia,depensamento, de opinión, de relixión,dereunión, de asociación,detraballo,de empresa, de mercado...\n2. económica (sufraxio censatario), deixando fóra ás mulleres e a determinados grupos pola súa cor ou etnia. Pero isto vémolo claro hoxe en día. Daquela o sufraxio era algo moi avanzado e á meirande parte da xente parecíalles normal que as mulleres e os escravos non votasen.  Soberanía nacional. Fronte á soberanía real (do rei) de orixe divino característica das monarquías absolutas do Antigo Réxime, o liberalismo defendeu a idea da soberanía nacional, é dicir, a soberanía a ten o pobo.  Separación de poderes. Fronte á concentración de poderes do Antigo Réxime, o liberalismo defendeu a limitación do poder e a súa división funcional en tres grandes áreas: executivo, lexislativo e xudicial, exercidas por distintas institucións: Goberno, Parlamento e Tribunais. Con este sistema pretendíase impedir as arbitrariedades e os abusos do poder.  Constitucións escritas e declaracións de dereitos. A garantía dos dereitos e liberdades e os poderes do Estado deben estar recollidos por escrito en solemnes Declaracións de dereitos e fundamentalmente nunha constitución ou lei suprema da organización do Estado. A primeira constitución foi a dos EE.UU en 1787, seguida das constitucións da Francia Revolucionaria e a Constitución española de 1812. O liberalismo é a expresión ideolóxica dos intereses das clases burguesas, convertidas nos grupos dominantes da sociedade no século XIX grazas ao desenvolvemento e expansión da revolución industrial e o triunfo das revolucións políticas. Co paso do tempo o liberalismo dividirase en dúas tendencias:  O liberalismo doutrinario, que defende os intereses da clase alta. Este liberalismo mantén gran parte do poder monárquico. O rei ou a raíña comparten a soberanía co pobo. O sufraxio será censatario.  O liberalismo democrático, que defende os intereses das clases medias. O liberalismo democrático limita moito o poder da monarquía ou incluso camiña cara ao republicanismo4 nalgúns momentos, e considera que a soberanía debe de ser do pobo e os sistemas electorais deben ter sufraxio universal. 4 República:forma de goberno na que o cargo de xefe de Estado está en mans dunha persoa elixida por votación por un tempo determinado, en lugar de ser un monarca que herda o trono durante toda a súa ida.A república éo contrario da monarquía. Non confundircondemocracia, quenonten nada quever. Ademocraciaé o contrario deditadura.Na democracia manda o pobo. Pero unha democracia podeser república (comoa democracia francesa, que ten un presidentecomo xefe deEstado) ou unha democracia podeser unha monarquía (comoa actualdemocracia española que ten comoxefe deEstado a unrei, FilipeVI).\n3. A Independencia dos Estados Unidos de América (As fotocopias do libro de texto non as hai que saber) O Reino Unido tiña, no século XVIII, unhas colonias5 na costa leste de América do Norte.O ReinoUnido aproveitábase economicamente destes territorios: conseguía materias primas e reservábase o monopolio6 comercial. Isto dificultaba o comercio entre as Trece Colonias e outras zonas de América. A orixe do problema tivo, por tanto, unha base económica, pois as colonias vían na metrópole unha barreira para o seu desenvolvemento. A tensión política agravou a situación. Recordemos que o Reino Unido non tiña unha situación de absolutismo como tiñan Francia ou España, por exemplo. No Reino Unido había un sistemaparlamentarionoque orei tiña moitopoder,peroaspersoascon podereconómico (burgueses ou nobres adiñeirados) podían votar a parte dos membros do parlamento e o parlamento controlaba un pouco o que facía o rei. Os impostos aprobábanse no parlamento. As Trece Colonias non tiñan representación no parlamento do Reino Unido. Así que moitas veces se negaban a pagar impostos, posto que os aprobaban no parlamento británico sen consultalos.O rei de do Reino Unido, tratou de corrixir este problema e obrigalos a pagar. As Trece Colonias responderonboicoteandoosprodutos británicos (é dicir,deixaronde comprar determinados produtos que se fabricaban no Reino Unido e se vendían nas colonias). Como conseguíanboicotearesesprodutosse oReinoUnidotiñao monopolio?.Poisporexemplo, en lugar de comprar o te á compañía británica á que llo tiñan que mercar (que o traía de China), comprábano de contrabando, a compañías que o traían de outras colonias que non eran británicas. Así que o ambiente xa era tenso. E a gota que colmou o vaso foi que o Reino Unido lle permitiu á Compañía Inglesa das Indias Orientais vender o te practicamente sen pagar impostos, co que resultaba aínda máis barato que o de contrabando. As Tea Acts, que deron ese monopolio da venda de te tan vantaxoso a esa compañía, prexudicaba aos comerciantes americanos, que responderon atacando uns barcos británicos cargados de té que estaban no porto de Boston (motín do te). Este foi o comezo da guerra da Independencia. Pero o máis importante non foi que estas colonias se independizaran, senón como o fixeron.Podíanindependizarsee nomear rei a algún parente do rei británico, por exemplo, e establecer un sistema semellante ao do Reino Unido, ou un sistema absolutista como o que tiñan a meirande parte dos países de Europa. Pero non fixeron tal. Tiñan as ideas da ilustración na cabeza e ademais viñan dunha situación que xa non era absolutista, a do parlamentarismo inglés. Organizáronse segundo os principios do liberalismo político. A Declaración de Independencia xa deixa ver ese concepto liberal do poder, que ven da Ilustración, no que o poder do rei, en realidade emana do pobo. O rei debe defender os dereitos do pobo, e se non o fai, o pobo estaría no seu dereito de opoñerse a el. O concepto 5 Colonia:territorio dominado por unha potencia estranxeira. 6 Monopolio comercial:so pode comprar e vender un produto determinado unha entidade concreta. É dicir,O Reino Unido facía leis que prohibían queoutros puideran comerciar coas 13 colonias.Así por exemplo, se eu son un burgués e fabrico algo,só llelo podo vender ao Reino Unido, e non podo facer negocio con España,por exemplo, sen a intervención do Reino Unido que sacará beneficio.\n4. absolutista do poder era que o rei tiña todo o poder sen limitacións, e só Deus podería obxectaralgo. No conceptoliberal o rei si que tenlímites. Asoberanía7 é da nación,non dorei ou a raíña. Esta era unha idea que viña da Ilustración. Organizáronse segundo os principios liberais, as ideas políticas da burguesía, que se espallarán por Europa no século XIX: - Constitución8 . - División de poderes9 . - Sufraxio10 . A Constitución dos Estados Unidos foi a primeira constitución da historia. Nela recoñecíanse a soberanía nacional e a separación de poderes. O poder lexislativo residía en dúas cámaras, elixidas por sufraxio universal masculino (homes brancos), algo moi avanzado na época (pensemos que na maior parte de Europa reinaba o absolutismo), o executivo nun presidente elixido por votación, algo totalmente revolucionario nun mundo de reis que herdabandosseusantepasadosodereitoagobernare o xudicial eranxuícesindependentes.A elección do presidente era por votación indirecta. En 1789, o mesmo ano que estalaría a Revolución Francesa, George Washington converteuse no primeiropresidente dos Estados Unidos. 7 Soberanía = poder 8 Constitución: é a lei fundamental dun Estado, superior a calquera outra lei que se faga nese Estado, que define os dereitos e liberdades da cidadanía e que establece como se van repartir os poderes e as institucións. As constitucións defende os dereitos da poboación e limita o poder para que non se cometan abusos. Hoxe en día a constitución é a base de calquera democracia, unha característica fundamental das democracias da Idade Contemporánea. O primeiro que fai un ditador cando toma o poder a través dun golpe de Estado na actualidade é eliminar ou suspender a Constitución. 9 División de poderes: sepáranseo poder lexislativo,executivo e xudicial para evitar tiraníaseque uns controlen aos outros. 10 Sufraxio: voto. No absolutismo non había sufraxio.Como moito había voto por estamento como veremos na Revolución Francesa,pero non voto por persoa.Ao comezo na meirande parte dos países,o sufraxio será censatario, é dicir,só poden votar as persoas que están nun censo que sefai en función da riqueza,o sexo e a raza.Só podían votar en principio,os homes brancos ricos.En Estados Unidos o sufraxio era moi avanzado,pois era sufraxio universal, é dicir,poden votar todos, aínda que neste momento “todos” eran só os homes de raza branca.As mulleres e os escravos non votaban.\n5. A Revolución Francesa A Revolución11 Francesa foi a revolución liberal de maior repercusión, por iso moitos a consideran o fito que marca o cambio da Idade Moderna á Idade Contemporánea. A Revolución Francesa foi a revolución que puxo fin ao Antigo Réxime. Cales foron as súas causas? En primeirolugar hai que falar das ideas da Ilustración12 . A Ilustración espallara, a través de diferentesescritos,libros, debates, etc., ideas como a soberanía nacional, a separación de poderese o sufraxio.Estasideasserándecisivasparaque aoproducirse revoltas, estas acaben derivandonunharevoluciónque cambie a organización política e transforme o absolutismo13 en liberalismo14 . Pero que situación concreta derivou nun estoupido revolucionario? - O descontento social do Terceiro Estado15 : o A burguesía enriquecida quería acceder ao poder político e quitar os privilexios á nobreza. o O campesiñado apenas podía sobrevivir polos numerosos impostos aos que debía facer fronte. - A crise económica. o Desde 1760 houbo unha serie de malas colleitas que provocaron o aumento dos prezos e o descontento dos grupos populares. o A FacendaReal taménestabaencrise,poloselevadosgastosestatais (luxo da corte e participación na guerra da independencia americana). o Os privilexiados non pagaban impostos e o terceiro Estado afogaba coas últimas subidas. - Perda de apoio de Luis XVI. o A ilustración estaba descontenta porque Luis XVI non aplicaba as reformas que levasen ao país ao progreso. o A nobreza desconfiaba porque os ministros de economía intentaban conseguir que pagasen impostos. 11 Non debemos confundir revolucióne revolta. Unha revolta sonsimplemente desórdenes públicos, que poden ser moi graves pero noncambiana forma de organizarse. Unha revolucióné uncambio brusconas estruturas políticas, económicas ousociais que pode ser conseguidode forma pacífica (como a revoluciónindustrial) ouviolenta. 12 Ilustración:corrente de pensamentoque se desenvolveu noséculoXVIII que pretendía iluminar o mundo coas luces da razón. O séculoXVIII é coñecido por iso como o “século das luces”. Os pensadores e pensadoras ilustradas estabanconvencidos de que o mundopodía mellorarse grazas aocoñecementohumano. Criticabana superstición, os estamentos e privilexios e todoaquilopropiodoAntigoRéxime que considerabanque entorpecía o progreso da humanidade. 13 Absolutismo: réxime político habitual noAntigo Réxime e que se caracteriza por concentrar todos os poderes (lexislativo, executivo e xudicial) nasmans dunrei oudunha raíña. 14 Liberalismo político: réxime políticoque se estendeupor Europa noséculoXIXe que entregaba o poder á cidadanía que elexía aos seus representantes de forma libre e soberana. O liberalismodefende as liberdades individuais e unha mínima intervención doEstadonos asuntos públicos. É o sistema político que viña benaos intereses da burguesía doséculoXIX. 15 Terceiro Estado: estamento nonprivilexiado doAntigo Réxime. Nel estabandesde o campesiñado máis pobre ata a burguesía máis rica, pero todos elese elas sen privilexios, tiñanque pagar impostos, no campo estabansometidos ao réxime señorial e nonpodían acadar os postos máis altos da administraciónoudo exércitopor moi ricos que foran.\n6. o As clasespopularesnonlle tiñandemasiadorespecto aunrei que empezara a gobernar moi novo e inexperto, que tardou demasiado tempo en ter descendencia e que dilapidaba os cartos en luxos innecesarios. En 1787 o rei convocou unha asemblea de notables para convencer aos privilexiados de que pagasenimpostos(nontiñanobrigaperopodíanfacelovoluntariamente).Estes negáronse e Luis XVI viuse obrigado a convocar os Estados Xerais, a única asemblea que podía autorizar novos tributos. Esta asemblea, non era como os parlamentos actuais. Era unha asemblea propia do Antigo Réxime, que se reunía cando o rei a convocaba para facerlles algunha consulta. Reuníanse representantesdostresestamentos,que deliberabansobre asconsultasque facía o soberano e votaban por separado: cada estamento un voto. Cada estamento aproveitaba a convocatoria para escribir unhas cartas con peticións para o rei, nas que comentaban os seus problemas. En Francia estes Estados Xerais non se reunían dende principios do século XVII. Os diferentesgrupossociaiselaborarone enviaronas súas queixas e peticións, recollidas enmultitude de cadernosde queixas,panfletose escritos,que constitúenunavaliosafontede información para a historiografía actual, para obter numerosísimos datos sobre a situación antes da revolución. A nobreza e o clero querían votar por estamento como se fixera sempre, pois así tiñan maioría osestamentosprivilexiados. O Terceiro Estado quería que o voto fora individual, por persoa.Os debatessobre como sería o voto prolongábanse e non parecían chegar a ningunha parte. Aquí é onde entra en xogo a ideoloxía da Ilustración. Ante a falta de acordos, os representantesdoTerceiro estado, contando co apoio de representantes do baixo clero e da baixa nobreza de orixe burgués, deciden cambiar o sistema de reunión e formar unha Asemblea Nacional, considerada por eles como a única representación lexítima da nación francesa. O rei, co apoio da meirande parte dos privilexiados, tentou clausurar as súas reunións impedíndolles o acceso á sala. O Terceiro Estado reaccionou radicalizando as súas posturas. Cambiaron o lugar de reunión e, esta vez, en lugar de autoproclamarse Asemblea Nacional,decidenredactarnadamenosque unha constitución,polo que pasan a considerarse Asemblea Constituínte. Isto en si mesmo é moi revolucionario. Rompían cos principios de legalidadepolíticaataentónvixentes (sometementoávontade dorei absoluto,orixe divinodo poder do rei por enriba do cal non pode estar ninguén) e organizábanse polos principios da Ilustración: soberanía nacional. Paralelamente o ambiente en París era de gran axitación. Ante as manobras do rei, que comezou a reunir tropas, o 14 de xullo de 1789, os habitantes de París asaltan a Bastilla, o cárcere real, símbolo do absolutismo, e fanse co control do poder na cidade. Esta data simbólica considérase o inicio da revolución. A imitación do que acontecera na capital, nas cidades de provincias prodúcese a substitución das autoridades existentes por outras novas, partidarias das reformas.\n7. No campo, as noticias do que estaba a suceder e o temor ás represalias aristocráticas causaron, a finais de xullo e comezos de agosto, unha onda de pánico masivo con asaltos ás casas e castelos da nobreza e queima das escrituras onde se recollían as obrigacións e as rendas feudais. A Asemblea Nacional, co apoio popular, comezou a gobernar e transformar Francia. A Asemblea rematou co Antigo Réxime: - Aboliron o réxime feudal dos señoríos. - Fixeron A Declaración dos Dereitos do Home e do Cidadán que recolle o programa básicodeste movemento liberal e burgués. Xa non haberá estamentos privilexiados senón igualdade ante a lei. - En 1791 a A Asemblea Nacional aprobou a primeira Constitución francesa. Organizábanse como unha monarquía constitucional, con soberanía nacional, separación de poderes e sufraxio (aínda que era un sufraxio censatario o feito de poder votar nun contexto europeo absolutista era moi revolucionario). - Aprobaron leis moi favorables aos intereses da burguesía. Aprobáronse medidas contra a Igrexia:expropiacióndosseusbens,aboliciónde conventos...Estableceuse a liberdade de comercioe industria suprimindoosgremios e prohibindo as asociacións obreiras. A partir de aí os revolucionarios foron dividíndose en función da maior ou menor radicalización das súas demandas. Os había que apoiaban unha monarquía constitucional e estaban xa contentos coas reformas, pero os había que estaban a favor dunha república. Os había satisfeitos co sufraxio censatario e os que eran partidarios dunha maior democracia. Houbo varios feitos que marcaron a evolución da revolución. Por unha parte o rei dedicouse a frear as reformas, co poder que lle outorgaba a monarquía constitucional. Ademais varias potencias absolutistas europeas declaráronlle a guerra a Francia, por medo a que se estendese a revolución. O rei conspirou coas potencias inimigas e tratou de fuxir de Francia. Ante a gravidade dos feitos a Asemblea Nacional convocou novas eleccións por sufraxio universal masculino e a nova asemblea aboliu a monarquía e proclamou a República en 1792. O novosistemapolíticochamábase convención.A Asembleaasumíatodosospoderesdo Estado e os exercíaa travésde Comités. Promulgaríase unha nova constitución que recoñecía o sufraxio universal masculinoe a soberanía popular.O rei foi xulgado e condenado a morte. A execución do rei agravou a guerra contra os Estados veciños e radicalizou as posturas internas. Incluso houbo un período ditatorial dirixido por Robespierre. Foi a época do terror, na que perseguiron e executaron a todas as persoas sospeitosas de estar en contra da revolución. Ao final acabáronse impoñendo os burgueses moderados e caendo Robespierre. A inestabilidade políticae asguerras fixeronque osmilitares tivesen cada ve máis poder. En 1799, apoiado pola burguesía, partidaria do mantemento da orde para beneficiarse das conquistas realizadas, o xeneral Napoleón Bonaparte deu un golpe de Estado.\n8. Progresivamente foi concentrando todos os poderes nas súas mans e en 1804 proclámase emperadore Francia transfórmase nun imperio.O prestixiode Napoleón baseábase nos seus éxitosmilitares.Oimperionapoleónicoconverteusenunhacuriosamesturaentre liberalismoe ditadura.A extensióndoimperiopropagouideasliberaiscomoaelaboraciónde constitucións. A Restauración e as revolucións liberais do XIX Napoleón Bonaparte: liberalismo ou absolutismo?. A RevoluciónFrancesa marcou a entrada do liberalismoenEuropa.Na última etapa da revolución, tomou o poder, como vimos, Napoleón Bonaparte, que constitúe unha curiosa mestura entre liberalismo e absolutismo. Napoleón foi o primeiro ditador contemporáneo. Moitos outros ditadores responderán máis tarde a este patrón ao longo da Idade Contemporánea: un militarde éxito,que procede máis ou menos do pobo (non da realeza), que chega ao poder apoiado por un grupo político e que goberna co apoio das Forzas Armadas. Napoleónconcentratodosospoderesdo Estado, o que o aproxima ao absolutismo. Pero tamén introduce ou mantén, aínda que ás veces só formalmente, algunhas das conquistas liberais: - Constitución. - Cámaras de representantes (aínda que quitándolles o verdadeiro sentido democrático). - Creou un Código civil que recollía as principais achegas do liberalismodarevoluciónfrancesa,aorecollermoitos dereitos civís: dereito de propiedade, liberdade de conciencia e de traballo... O Estado era laico, separando Igrexa e Estado. Admitíase o matrimonio civil e o divorcio. A caída de napoleón en 1815 marcou a fin do ciclo revolucionario comezado en 1789 e o comezo do período denominado Restauración, porque restauraba o absolutismo. O Congreso de Viena As principais potencias europeas reuníronse no congreso de Viena, presidido polo chanceler do imperio austríaco, Metternich. Alí acordaron que os países que estiveran sometidos a Napoleón volverían ao absolutismo cos seus reis lexítimos. Refixeron as fronteiras á súa conveniencia,senterencontaos desexosda poboación de cada territorio. Crearon unha serie de Estados – tapón ao redor de Francia e uniron e desuniron ao seu antollo. Para evitar que ocorrera de novo algo semellante ao que acontecera coa Revolución Francesa, crearon unha serie de alianzas internacionais, para intervir nos países nos que se viranameazadososmonarcas absolutoslexítimos:aSantaAlianzae a CuádruplaAlianza.A isto\n9. chamóuselle o “sistema Metternich”: un sistema de relacións internacionais que se mantivo dende ocongresode Vienaata a I Guerra Mundial e que consistía en convocar congresos cada vez que había un conflito para tratar de manter o equilibrio de poder. As revolucións liberais Os intentos da Restauración de volver ao Antigo Réxime, sen máis, non tiveron éxito. Nalgúns lugares xurdiron revolucións. Houbo varias ondas revolucionarias en 1820, 1830 e 1848. Porqué se produciron estas revolucións?. Houbo varios motivos: - As ideas liberais e a oposición ao absolutismo. Agora o liberalismo era algo posible, nonsó unha ideana cabezadunpuñadode intelectuais,senónalgoque xa se levara á práctica. - Os sentimentosde pertenza aunha nacionalidade.A invasión napoleónica acentuaba entre a poboacióndospaísesinvadidoso sentimento de pertenza a unha nación. Ese sentimento aumentou cando no Congreso de Viena se refixeron as fronteiras de forma artificial. - As condicións económicas e a desigualdade social. A primeiraondarevolucionariainiciouse enEspañaonde en 1820 o comandante Riego se pronuncioucontraa monarquía absolutade FernandoVII.Asícomezouunhaetapade goberno liberal na que o rei tivo que gobernar respectando a constitución de 1812. Este período finalizoucoaintervenciónda Santa Alianza: os seus exércitos (os chamados “Cen mil fillos de San Luis”) invadiron España e restauraron o absolutismo. A segunda onda revolucionaria foi en 1830 e comezou en Francia. As revolucións de 1848 afectaron a numerosos países. Nalgúns lugares reivindicábase tamén o sufraxio universal masculino.


Exercicios de hallux valgus - Valgus Pro\nEficaz exercicios de hallux valgus\nInicialmente, o óso que se proxecta sobre a pé, parece feo, pero co tempo vai interferir co camiño, vai complicar a elección de zapatos, se seguen a facer nada, o anaco vai causar dor e, finalmente, levar á incapacidade.\nAspecto espesamento na base do dedão do pé é unha enfermidade e, como tal, que se desenvolve en etapas. Se comezar a tratamento na fase inicial, a enfermidade desaparece, incluíndo a través de métodos conservadores, entre os que o seu lugar está e exercicios a partir da conos nas pernas.\nNós xa falamos moito con vostede sobre tal problema de pé, como hallux valgus dedão do pé cando a articulación está formado en torno a el un feo bump – bump, que é adquirida como consecuencia do conxunto de cambios nos pés porque do estrés asociado con exceso de peso, vestindo incómoda zapatos e moitas outras razóns. Tratamento de Hallux Valgus require unha gran cantidade de esforzo, tempo e unha serie de actividades, que inclúe exercicios de hallux valgus como realizar o que temos agora describir.\nPara previr a aparición e deixar de desenvolvemento da curvatura da articulación e a aparición de dolores e pouco atractivo grumos teñen grande dos pés, alemán ortopedia foron desenvolvidos valga ortopédico pneumático Hallufix, unha única bandagem ypravlaushiy incorrecta posición da xunta e ao longo do tempo fai que o óso do dedão do pé menos. Pero, para acelerar o proceso e garantir os resultados necesarios algunhas medidas para fortalecer os músculos e arco do pé. Este é un exercicio, non un complicado ximnasia, o que é moi eficaz para hallux valgus dos pés.\nAsí, a fin de realizar o primeiro exercicio, deitarse no chan no meu de volta. Facer un sinxelo e moi común exercicio – "Bicicleta". Imitando Ciclismo, tirar o dedo do pé para adiante cando a perna se move fóra de si mesmo e, respectivamente, puxe a media volta cando a perna se move cara atrás. Non para chutar as pernas na parte superior da tibia, debe mover paralelo ao chan. Exercicio realizado 8 a 10 veces.\nOs próximos exercicios serán realizadas en posición sentada no chan. Fraco mans no chan detrás del, pernas estendidas. Agora alternativamente dobrar e soltaba as dúas pernas. Iso de 7 a 9 veces.\nNa mesma posición. Activamente levantar os dedos dos pés o máis amplamente posible na man. Manteña esta posición por uns segundos e volver seus dedos para a fonte orixinal. Realizada 8-10 veces.\nA situación é a mesma, con énfase mans no chan. Presione os dedos dos pés e abrir o seu elas na man, como no exercicio anterior. Vostede ten que 6 veces.\nAgora sentir-se na materia. Ten que mover os pés ao usar os dedos, a cara adiante e mesmo xeito para mover los de volta. Para facer o exercicio de ata 8 veces.\nE o final do exercicio en posición sentada nunha cadeira. Manteña o lapis ou bolígrafo entre o primeiro e segundo dedo do pé. Agora facer un movemento circular para eles de esquerda a dereita e, a continuación, en dirección oposta. Se estar aburrido só debuxo no aire círculos e formas, pode escribir as letras do alfabeto ou mesmo debuxar con lapis Whatman papel na fronte del.\nO último exercicio do complexo exercicios na posición de pé. Andar alternativamente sobre os dedos dos pés, mans para arriba, saltos, as mans sobre os lados, en bordes de a pé. Cando os ósos non poden andar no interior beiras do pé. E o cuarto exercicio - estirar os brazos cara adiante e camiñar, elevar os xeonllos para arriba.\nE o máis eficaz exercicio contra os ósos, que pode ser realizado no complexo. Puxe a perna recta, pode estar sentado no chan, sobre unha materia que é cómodo para ti. Encostar a primeira, ata o nocello, dobra-lo e, a continuación, o dedão do pé, sentindo este conxunto, estamos a traballar agora. A segunda parte - tirar a pé de si mesmos, como unha bailarina, e como se pode dobrar os seus dedos, poñendo énfase en grande.\nAdemais destes exercicios a partir do conos en grandes pés moitas veces ir descalzo en verán, sobre a area, herba, grava, no frío arredor da casa na punta dos pés, saltos, bordes de a pé. Aínda así moi boa, sentado diante do TELEVISOR, rolar as plantas dos pés e as súas varias partes interesadas (externa, talóns, dedos) studded área ou rolo. Cando transversal pé chat, non pode rolo a rolo, é necesario lembrar.


DOG Núm. 77 Venres, 21 de abril de 2017 Páx. 18742\nO Regulamento 1305/2013 do Parlamento Europeo e do Consello, do 17 de decembro, relativo á axuda ao desenvolvemento rural a través do Fondo Europeo Agrícola de Desenvolvemento Rural (Feader), fixa os obxectivos a que debe contribuír a política de desenvolvemento rural e as correspondentes prioridades da Unión en materia de desenvolvemento rural.\nNeste contexto, o Programa de desenvolvemento rural de Galicia 2014-2020, aprobado mediante a Decisión de execución da Comisión Europea, do 18 de novembro de 2015 (CCI: 2014ES06RDRP011), prevé na ficha correspondente á submedida 6.4 subvencións a investimentos en actividades non agrícolas co fin de fomentar a diversificación económica, o equilibrio territorial e a sustentabilidade do medio rural, tanto en termos sociais como económicos, incidindo directamente na área focal 6A.\nNo exercicio orzamentario 2016, e ao abeiro da citada submedida, convocáronse axudas para a creación, ampliación e modernización de empresas, co fin de promover investimentos produtivos en actividades non agrarias. A experiencia na xestión dese procedemento administrativo puxo de manifesto que, nunha porcentaxe elevada, as persoas beneficiarias promovían investimentos destinados a mellorar, ampliar ou modernizar as unidades produtivas xa existentes.\nTendo en conta o anterior, enténdese necesario continuar esta liña de fomento encamiñada á ampliación e modernización daquelas empresas que veñen desenvolvendo a súa actividade empresarial no medio rural, dado que conforman un elemento substancial do medio rural; esta actuación de fomento debe canalizarse mediante o apoio á adquisición de maquinaria e equipamento necesarios para diversificar a produción, aumentar a competitividade e/ou modernizar os equipamentos produtivos, como unha oportunidade para asentar a poboación (promovendo o mantemento e, de ser o caso, a creación de novos postos de traballo) e mellorar a competitividade das zonas rurais.\nNo marco do PDR de Galicia 2014-2020, a Axencia Galega de Desenvolvemento Rural (Agader) configúrase como unha entidade xestora da submedida 6.4. Esta atribución competencial é coherente coas funcións que resultan da súa lei de creación (disposición adicional sexta da Lei 5/2000, do 28 de decembro, de medidas fiscais e do réxime orzamentario e administrativo) e modificacións posteriores, que configuran este ente instrumental da Administración autonómica como o instrumento básico de actuación da Xunta de Galicia no fomento e na coordinación do desenvolvemento do territorio rural galego para mellorar as condicións de vida e evitar o seu despoboamento, e ao cal se lle encomenda, entre outras funcións, a xestión de medidas e actuacións no marco da programación dos fondos agrarios de desenvolvemento rural.\nNos orzamentos da Agader para o ano 2017 está consignado crédito suficiente na aplicación orzamentaria 2017-13-A1-712A-770.0, para atender as axudas da presente convocatoria.\nEsta convocatoria de axudas está cofinanciada co Fondo Europeo Agrícola de Desenvolvemento Rural nunha porcentaxe do 75%.\nDesde o punto de vista da normativa de Estado de axudas públicas, a presente convocatoria está amparada no Regulamento (UE) nº 1407/2013 da Comisión, do 18 de decembro, relativo á aplicación dos artigos 107 e 108 do Tratado de funcionamento da Unión Europea ás axudas de minimis (DO L 352, do 24 de decembro).\nTendo en conta o anterior, o director xeral da Agader, no exercicio das competencias delegadas polo Acordo do Consello de Dirección da Agader do 11 de xullo de 2013 (Resolución do 24 de xullo de 2013 (DOG nº 148, do 5 de agosto),\n1. Aprobar as bases reguladoras das subvencións a proxectos de adquisición de maquinaria e equipamento en actividades non agrícolas, que se xuntan a esta resolución como anexo I, co seguinte código de procedemento administrativo MR708B.\n2. Convocar para o ano 2017, en réxime de concorrencia competitiva, as subvencións a proxectos de investimento en actividades non agrícolas.\n3. Aprobar os anexos que se xuntan con esta resolución para a xestión da convocatoria.\nPara o financiamento desta convocatoria está previsto un crédito de 2.000.000 € con cargo á aplicación orzamentaria 2017-13-A1-712A-770.0 dos orzamentos da Axencia Galega de Desenvolvemento Rural para o ano 2017 (código de proxecto 2016-00004).\nEste crédito está cofinanciado nun 75 % polo Feader (no marco da medida 6, submedida 4 «Investimentos en actividades non agrícolas», do PDR de Galicia 2014-2020), nun 7,5 % pola Administración xeral do Estado e nun 17,5 % pola Comunidade Autónoma de Galicia.\nAs contías indicadas poderanse incrementar en función das solicitudes presentadas, sempre que teña lugar unha xeración, ampliación ou incorporación de crédito ou existan remanentes doutras convocatorias financiadas con cargo ao mesmo crédito ou a créditos incluídos no mesmo programa, segundo prevé o artigo 31 da Lei 9/2007, do 13 de xuño, de subvencións de Galicia, e o artigo 30 do Decreto 11/2009, do 8 de xaneiro, polo que se aproba o regulamento da dita lei, e deberase publicar no DOG o aludido incremento de contía.\nTendo en conta o anterior, tanto a presentación das solicitudes de axuda como os demais trámites necesarios para a xestión deste procedemento administrativo, incluídos os requirimentos de emenda e as notificacións, faranse a través de medios electrónicos, nos termos previstos nas bases reguladoras das correspondentes axudas.\nArtigo 5. Prazo para xustificar os investimentos\nO prazo límite para executar e xustificar os investimentos vinculados aos proxectos subvencionados será o 15 de setembro de 2017.\na) Na páxina web da Agader: http://agader.xunta.gal/gl/linas-de-axuda\nDe conformidade coa Lei orgánica 15/1999, do 13 de decembro, de protección de datos de carácter persoal, os datos persoais recollidos na tramitación deste procedemento, cuxo tratamento e publicación autoricen as persoas interesadas mediante a presentación das solicitudes, serán incluídos nun ficheiro denominado «Relacións administrativas coa cidadanía e entidades», co obxecto de xestionar o presente procedemento, así como para informar as persoas interesadas sobre o seu desenvolvemento.\nBases reguladoras das subvencións a proxectos de adquisición de maquinaria e equipamento en actividades non agrícolas, cofinanciadas con Feader no marco do PDR de Galicia 2014-2020\nEstas bases reguladoras teñen por obxecto regular a concesión das axudas que xestiona a Axencia Galega de Desenvolvemento Rural (Agader), no marco da medida 6.4 do PDR de Galicia 2014-2020, para a ampliación e/ou modernización de empresas mediante a adquisición de equipamentos produtivos destinados a actividades non agrícolas, co fin de reforzar o tecido empresarial no territorio rural galego e mellorar a súa competitividade, inducir á xeración de novos empregos e á consolidación dos existentes e, en última instancia, para consolidar e impulsar a dinamización económica dos territorios rurais.\nO código identificativo do procedemento administrativo na sede electrónica da Xunta de Galicia será o MR708B.\na) As pequenas empresas situadas en zonas rurais.\nNon poderán ser beneficiarios as agrupacións de persoas xurídicas, as comunidades de bens ou calquera outro tipo de unidade que careza de personalidade xurídica propia, así como as persoas xurídicas que non teñan ánimo de lucro, aínda que realicen actividade económica.\nAs persoas solicitantes deberán estar suxeitas ao réxime especial de traballadores por conta propia ou autónomos.\nNo caso de persoas físicas, deberán estar suxeitas ao réxime especial de traballadores por conta propia ou autónomos.\n2. Non se concederán axudas a empresas en crise, de acordo coa definición e condicións establecidas nas Directrices comunitarias sobre as axudas estatais de salvamento e de reestruturación de empresas non financeiras en crise (2014/C 249/01). As empresas presentarán, xunto coa solicitude da axuda, unha declaración de non encontrarse en situación de crise conforme a normativa comunitaria.\nb) Transformación e/ou comercialización de produtos agrarios, cando o produto final do proceso de transformación e/ou comercialización derivado dos investimentos non estea incluído no anexo I do Tratado de funcionamento da Unión Europea (TFUE). Non obstante o anterior, para este sector de actividade excluiranse aqueles proxectos cun orzamento elixible superior a 30.000 €.\na) Que non estean iniciados na data de presentación da solicitude da axuda. Para estes efectos, considerarase como inicio do investimento o primeiro compromiso en firme para o pedido dos equipamentos ou outro compromiso que faga o investimento irreversible, se esta data é anterior.\nb) Que se desenvolvan no territorio de Galicia. Non obstante o anterior, non serán subvencionables os proxectos que se desenvolvan nas parroquias galegas clasificadas como zonas densamente poboadas (ZDP), atendendo á clasificación para as parroquias galegas segundo o grao de urbanización denominada GU 2016 (IGE, 2016). O anexo X relaciona as parroquias que teñen a consideración de zonas densamente poboadas (ZDP).\ne) Que se axusten á normativa sectorial que resulte de aplicación para cada tipo de proxecto, así como ás especificacións indicadas nestas bases.\nPara acreditar isto, na memoria resumo do proxecto (anexo III) deberase xustificar expresamente e de forma razoada en que medida os investimentos contribúen a acadar algún dos obxectivos sinalados.\nh) Quedarán excluídos aqueles proxectos que presenten un orzamento elixible inferior a 10.000 € e/ou superior a 300.000 €.\nNo caso de proxectos promovidos no sector da artesanía, os límites anteriores quedan establecidos en 5.000 € e 100.000 €, respectivamente.\nb) Adquisición de patentes e licenzas relacionadas coa maquinaria e equipamento subvencionado, ata o límite do 10 % do total dos gastos subvencionables.\nc) A reposición ou simple substitución de equipamento e maquinaria, salvo que a nova adquisición corresponda a equipamentos ou maquinaria distintos dos anteriores, ben pola tecnoloxía utilizada ou polo seu rendemento ou eficiencia ambiental, que deberá xustificarse na memoria resumo do proxecto (anexo III).\nd) Adquisición de maquinaria, equipamento e materiais de segunda man.\ne) Equipamentos informáticos de oficina e licenzas informáticas en sistemas operativos e aplicacións de ofimática.\nf) Deseño e/ou actualización de páxinas web.\nh) Mobiliario de oficina.\ni) Investimentos non axustados no seu dimensionamento e capacidade ás actividades que vai desenvolver a empresa a curto prazo, ou ben dun importe unitario superior ao básico do mercado para unidades ou elementos de igual capacidade.\nj) Investimentos non relacionados directamente coas actividades desenvolvidas polo solicitante.\nk) Os gastos de alugamento de instalacións e equipamentos nin os investimentos financiados mediante arrendamento financeiro (leasing).\nl) A man de obra propia e os materiais de igual procedencia.\nm) As taxas por licenzas administrativas.\nn) O imposto de valor engadido (IVE) e calquera outro imposto, agás que non sexa recuperable pola persoa beneficiaria.\nñ) Os gastos financeiros producidos como consecuencia do investimento.\np) Os conceptos do orzamento sen desagregar, tales como «outros».\nq) Os investimentos realizados con carácter previo á presentación da solicitude da axuda.\nAs axudas concedidas ao abeiro desta resolución están amparadas no Regulamento (UE) nº 1407/2013 da Comisión, do 18 de decembro (DO L 352, do 24 de decembro), referente á aplicación dos artigos 107 e 108 do Tratado de funcionamento da Unión Europea ás axudas de minimis.\n1. Unha operación poderá recibir axuda dun ou de varios fondos EIE ou dun ou varios programas e doutros instrumentos da Unión, coa condición de que a partida de gasto incluída nunha solicitude de pagamento para o reembolso por un dos fondos EIE non estea subvencionada por outro fondo ou instrumento da Unión, nin polo mesmo fondo conforme un programa distinto.\n1. As notificacións de resolucións e actos administrativos practicaranse só por medios electrónicos, nos termos previstos na Lei 39/2015, do 1 de outubro, do procedemento administrativo común das administracións públicas (en adiante, Lei 39/2015).\n– Enviaráselle ao interesado ao enderezo de correo electrónico que facilita no formulario de solicitude de axuda un aviso no cal se lle indica a posta á súa disposición da notificación. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida.\n– Poderá acceder á citada notificación no taboleiro electrónico dispoñible na aplicación informática habilitada para estas axudas co usuario e contrasinal do solicitante, desde a páxina web da Agader http://agader.xunta.gal/gl/linas-de-axuda.\n4. Se o envío da notificación electrónica non fose posible por problemas técnicos, a Agader practicará a notificación polos medios previstos na normativa reguladora do procedemento administrativo común.\nDentro do prazo establecido na convocatoria as persoas interesadas deberán cubrir previamente o formulario descritivo das circunstancias da persoa solicitante e do proxecto para o cal se solicita a subvención, a través da aplicación informática accesible desde a sede electrónica da Xunta de Galicia, https://sede.xunta.gal, e na páxina web da Agader http://agader.xunta.gal/gl/linas-de-axuda.\n– Darse de alta na aplicación informática para a xestión das axudas. O nome de usuario será o NIF da persoa solicitante; o contrasinal será o determinado por esta.\n– Necesariamente deberán cubrirse todos os campos establecidos como obrigatorios; así mesmo, débese anexar a documentación referida no artigo 9 destas bases reguladoras, en función do tipo de solicitante e tipoloxía do proxecto de que se trate.\n– Unha vez cuberto o formulario, a persoa solicitante poderá presentar a súa solicitude de axuda.\nNo momento da presentación, a aplicación informática expedirá un recibo acreditativo do feito da presentación, e xerará de forma automática os anexos II (solicitude de axuda), III (memoria resumo do proxecto), IV (cadro do orzamento) e V (relación de ofertas). A publicación no DOG dos citados anexos ten carácter puramente informativo.\nA aplicación informática disporá de instrucións de axuda para consulta dos solicitantes. No caso de dificultades técnicas ou no caso de requirir máis información, a Agader pon á disposición dos interesados o seu servizo de asistencia técnica, a través dos números de teléfono 981 54 73 82/981 54 26 90 e do enderezo de correo electrónico infoagader@xunta.gal.\nNo caso de persoas xurídicas, certificado expedido polo Rexistro Mercantil ou outros rexistros públicos que correspondan en función da personalidade xurídica de que se trate, onde se identifique a constitución e a representación correspondente, con indicación do seu alcance e vixencia. De non achegarse o dito certificado, deberán presentar copia das correspondentes escrituras de constitución e do poder de representación, debidamente inscritas no rexistro público que corresponda, segundo o tipo de personalidade xurídica de que se trate. Así mesmo, deberanse presentar as modificacións posteriores dos documentos indicados.\nc) Documentación acreditativa dos compromisos de creación e/ou mantemento de emprego:\n– Certificación expedida pola Tesourería Xeral da Seguridade Social, acreditativa de todos os códigos conta de cotización da empresa, correspondentes aos doce meses anteriores á data de presentación da solicitude da axuda.\n– Informe de vida laboral da/das conta/s de cotización da empresa e/ou dos traballadores autónomos, correspondente aos doce meses anteriores á data de presentación da solicitude da axuda.\n– Informe do cadro de persoal medio de traballadores en situación de alta na empresa, correspondente aos doce meses anteriores á data de presentación da solicitude da axuda, expedido pola Tesourería Xeral da Seguridade Social.\ne) Últimas contas depositadas no rexistro correspondente, relativas ao exercicio 2016 ou, de ser o caso, ao exercicio 2015, e última memoria anual de actividades aprobada pola entidade, na cal figure o número de empregados do último exercicio pechado, o volume de negocio e o balance xeral.\nf) No caso dos membros dunha unidade familiar agraria, referidos no artigo 2.1.c) destas bases reguladoras, acreditación do grao de parentesco co titular.\ng) Licenza de actividade do concello ou, de ser o caso, acreditación da comunicación previa de actividade establecida no artigo 24 da Lei 9/2013, do 19 de decembro, do emprendemento e da competitividade económica de Galicia.\ni) De ser o caso, a declaración censual da alta -modelo 036 ou 037- (artigo 16.IV.b) destas bases reguladoras).\nk) De ser o caso, os informes do cadro de persoal medio de traballadores en situación de alta na empresa, correspondentes ao ano natural 2014 -do 1 de xaneiro de 2014 ao 31 de decembro de 2014- e 2016 -do 1 de xaneiro de 2016 ao 31 de decembro de 2016- (artigo 16.VI.b) destas bases reguladoras).\nm) De ser o caso, as certificacións expedidas por unha entidade de certificación acreditada na ENAC e/ou acreditación de que dispón da Marca Galega de Excelencia en Igualdade (artigo 16.IX destas bases reguladoras).\nn) Calquera outra documentación adicional que o interesado considere conveniente para a correcta avaliación e baremación do proxecto.\n2. A documentación complementaria deberase presentar electronicamente, utilizando calquera procedemento de copia dixitalizada do documento orixinal, de conformidade co disposto no artigo 28 da Lei 39/2015.\n3. As persoas solicitantes responsabilizaranse da veracidade dos documentos que presenten. Excepcionalmente, a Agader poderá requirir a exhibición do documento orixinal para o cotexo da copia electrónica.\nCada arquivo individual non poderá superar os 5 MB. No caso de que un documento ocupe máis do dito tamaño, deberase xerar con menor tamaño.\n4. Non será necesario que as persoas solicitantes presenten a documentación que xa conste en poder da Administración xeral e do sector público autonómico de Galicia; neste caso, poderanse acoller ao establecido nos artigos 28.3 da Lei 39/2015 e 20.3 da LSG, sempre que se faga constar a data e o órgano ou a dependencia en que foron presentados ou, se é o caso, emitidos, e sempre que non transcorresen máis de cinco anos desde a finalización do procedemento a que corresponda. Presumirase que esta consulta é autorizada polas persoas interesadas, salvo que conste no procedemento a súa oposición expresa.\nNos supostos de imposibilidade material de obter o documento, o órgano competente poderá requirirlle á persoa solicitante ou representante a súa presentación ou, no seu defecto, a acreditación por outros medios dos requisitos a que se refire o documento, con anterioridade a que se formule a proposta de resolución.\n– Verificación da residencia da persoa física solicitante.\n– Estar ao día nas obrigas tributarias coa Axencia Estatal de Administración Tributaria.\n– Certificado de discapacidade, no caso de que fose recoñecida pola Comunidade Autónoma de Galicia (artigo 16.II.c) das bases reguladoras.\n1. Os custos deberán corresponder a prezos de mercado. Débese respectar a moderación de custos, tal como establece o artigo 48 do Regulamento de execución (UE) nº 809/2014 da Comisión, do 17 de xullo, polo que se establecen disposicións de aplicación do Regulamento (UE) nº 1306/2013 do Parlamento Europeo e do Consello, no que se refire ao sistema integrado de xestión e control, as medidas de desenvolvemento rural e a condicionalidade.\n2. Para todos os gastos incluídos na solicitude da axuda deberanse solicitar como mínimo tres ofertas de diferentes provedores con carácter previo á contratación do compromiso para a adquisición do ben de que se trate, salvo que polas especiais características dos gastos subvencionables non exista no mercado suficiente número de entidades que o subministren ou presten, circunstancia que deberá ser xustificada expresamente no anexo V, con indicación:\n– De cales son as características dos gastos que fixeron imposible a localización dun mínimo de tres ofertas.\n– Dunha explicación de como se realizou a busca dos provedores.\nNon se admitirán certificados, informes, invitacións realizadas ou documentos similares en que se indique que se solicitaron e se tiveron en conta tales ofertas na elección da proposta escollida sen que se concrete o seu alcance.\n3. As ofertas presentadas deberán incluír os mesmos elementos para ser comparables, con características técnicas similares, e cumprir cos requisitos formais e materiais establecidos a seguir:\n– Elementos materiais: as ofertas presentadas deberán estar suficientemente detalladas e desagregadas en canto ao seu contido, con indicación, de ser o caso, do prezo dos distintos elementos que as integran.\n– Elementos formais: deberán indicar a data de expedición e identificar tanto a razón social do provedor (incluíndo, de ser o caso, o selo ou logo da empresa) como o destinatario, que deberá coincidir coa persoa ou entidade solicitante da axuda.\nNon se admitirán ofertas de compracencia ou ficticias.\nAs ofertas solicitadas para cada gasto non poderán proceder de empresas vinculadas coa persoa ou entidade solicitante, ou entre elas, nos termos previstos na lexislación de contratos. Non se admitirán supostos de autofacturación.\n4. A elección entre as ofertas presentadas realizarase conforme criterios de eficiencia e economía e débese xustificar expresamente cando esta non recaia na oferta máis económica. A xustificación deberá ser, en todo caso, motivada. No caso de que non se xustifique debidamente, considerarase como importe máximo subvencionable para ese concepto o correspondente á proposta máis económica.\n5. As ofertas presentadas son unha documentación vinculante para o desenvolvemento do proxecto no caso de ser beneficiaria da axuda. Non se considerarán subvencionables os gastos incluídos na solicitude da axuda que non veñan avalados polas ofertas presentadas nos termos expostos.\n2. Por outra banda, de conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, transmitirase á Base de datos nacional de subvencións a información requirida por esta, o texto da convocatoria para a súa publicación na citada base e o seu extracto no DOG.\n1. Os actos de instrución do procedemento en virtude dos cales se deba ditar a resolución de concesión competerán á Subdirección de Planificación e Dinamización do Medio Rural.\na) A admisibilidade da persoa beneficiaria.\nb) Os criterios de admisibilidade, os compromisos e outras obrigas que debe cumprir a operación para a cal se solicita a axuda.\nc) O cumprimento dos criterios de selección.\nd) A verificación da moderación dos custos propostos.\n4. Durante a instrución do procedemento, a Agader poderá realizar unha visita previa ao lugar da operación, para os efectos de verificar a admisibilidade do proxecto.\n1. Se a solicitude non reúne os requisitos establecidos na convocatoria, o órgano instrutor requiriralle ao/á interesado/a que a emende no prazo máximo e improrrogable de 10 días, nos termos previstos no artigo 68 da Lei 39/2015, coa indicación de que, se así non o fixer, se lle terá por desistido da súa solicitude, logo de resolución que deberá ditarse nos termos previstos no citado artigo.\nEfectuarase igual requirimento no suposto de resultado negativo da consulta efectuada á Axencia Estatal da Administración Tributaria (AEAT), á Tesouraría Xeral da Seguridade Social (TXSS) e á consellería competente en materia de facenda.\n3. A documentación a que se refire a emenda presentarase de forma electrónica a través da sede electrónica da Xunta de Galicia (http://sede.xunta.gal) ou da páxina web da Agader (http://agader.xunta.gal/gl/linas-de-axuda), utilizando a aplicación informática habilitada para a xestión destas axudas.\n5. A sede electrónica da Xunta de Galicia ten á disposición das persoas interesadas unha serie de modelos normalizados para facilitar a realización de trámites administrativos tras seren presentadas as solicitudes de axuda. Estes modelos presentaranse, igualmente, por medios electrónicos.\nArtigo 15. Baremación das solicitudes\nUnha vez revisadas as solicitudes de axuda e practicadas as emendas, as áreas dependentes do órgano instrutor valorarán aquelas que reúnan todos os requisitos e conten coa documentación necesaria. A valoración realizarase en réxime de concorrencia competitiva, tendo en conta os datos e a documentación achegada pola persoa solicitante e segundo os criterios de baremación previstos no artigo seguinte.\nArtigo 16. Criterios de baremación\nI. En función da localización do proxecto, ata un máximo de 20 puntos, de acordo cos seguintes criterios:\na) Taxa de evolución interanual de poboación do concello, segundo datos do IGE para o período 1999-2016, ata un máximo de 5 puntos, de acordo cos seguintes tramos:\nConcellos cunha caída de poboación igual ou superior ao 30 %: 5 puntos.\nConcellos cunha caída de poboación igual ou maior ao 20 % e menor do 30 %: 4 puntos.\nConcellos cunha caída de poboación igual ou maior ao 10 % e menor do 20 %: 3 puntos.\nConcellos con caída de poboación menor do 10 %: 2 puntos.\nConcellos con incremento de poboación igual ou menor ao 25 %: 1 punto.\nb) Renda familiar dispoñible por concello, segundo datos do IGE para o ano 2009, ata un máximo de 5 puntos, de acordo cos seguintes tramos (calculados en base 100):\nc) Proxectos que se desenvolvan en zonas de montaña, segundo a definición que resulta do PDR de Galicia 2014-2020: 5 puntos.\nd) Taxa de envellecemento do concello (porcentaxe de poboación > 64 anos), segundo datos do IGE para o ano 2016, ata un máximo de 5 puntos, de acordo cos seguintes tramos:\nII. En función da tipoloxía do promotor: máximo 10 puntos.\na) Proxectos promovidos por mulleres ou persoas xurídicas en que os titulares sexan mulleres nunha porcentaxe igual ou superior ao 50 % do capital social: 5 puntos.\nb) Proxectos promovidos por menores de 35 anos ou persoas xurídicas en que os titulares sexan menores de 35 anos, nunha porcentaxe igual ou superior ao 50 % do capital social: 5 puntos.\nc) Proxectos promovidos por persoas cun grao de discapacidade igual ou superior ao 33 %, ou persoas xurídicas en que os titulares sexan persoas con discapacidade (co mesmo grao referido), nunha porcentaxe igual ou superior ao 50 % do seu capital social: 5 puntos.\nIII. Proxectos que se desenvolvan nalgún dos seguintes ámbitos: 10 puntos.\nDiversificación económica orientada a actividades non agrarias en explotacións agrarias.\nTransformación e/ou comercialización de produtos agrarios, cando o produto final do proceso de transformación e/ou comercialización derivado dos investimentos non estea incluído no anexo I do TFUE.\nServizos sociais e atención á infancia.\nTéxtil (agás o que se refira ao sector de fibras sintéticas, segundo a definición establecida no anexo IV das Directrices de axudas de Estado de finalidade rexional para o período 2014-2020 (2013/C 209/01).\nIV. Empresas en que concorran algunha das seguintes circunstancias: máximo 10 puntos.\na) Empresas que dispoñen de páxina web: 4 puntos.\nSe a través da páxina web ten establecidas canles de comercialización, sumarase 1 punto máis.\nb) Empresas de recente creación: 5 puntos.\nPara estes efectos, enténdense de recente de creación aquelas empresas constituídas con posterioridade ao 1 de xaneiro de 2016, segundo a declaración censual de alta.\nV. En función do número/calidade de empregos creados: máximo 20 puntos.\na) Por cada emprego creado, equivalente a unha UTA: 5 puntos, ata un máximo de 10 puntos. As fraccións de UTA computaranse de xeito proporcional.\nb) Ratio investimento elixible/emprego creado (equivalente a unha UTA): ata un máximo de 5 puntos:\nRatio inferior a 1 emprego/60.000 € de investimento: 5 puntos.\nRatio entre 1/ 60.000 € e 100.000 € de investimento: 4 puntos.\nRatio entre 1/100.001 € e 140.000 € de investimento: 3 puntos.\nRatio superior a 1/140.000 € de investimento: 2 puntos.\nc) Sumaranse 2,5 puntos adicionais, ata un máximo de 5 puntos, se a creación de emprego, en termos de UTA, beneficia algún dos seguintes colectivos: mulleres, menores de 35 anos, persoas desempregadas maiores de 55 anos ou persoas con discapacidade (en grao igual ou superior ao referido na epígrafe II deste artigo). As fraccións das UTA computaranse de xeito proporcional.\nPara os efectos do disposto neste epígrafe, só se terá en conta o emprego creado no momento da xustificación final do expediente.\nEnténdese por xeración de emprego a creación de novos postos de traballo fixos, eventuais, a tempo parcial ou a tempo completo, independentemente do réxime laboral que os regule.\nNon se considerará como creación de emprego o cambio de modalidade contractual dun/dunha traballador/a.\nVI. En función dos empregos existentes na empresa: máximo 15 puntos.\na) Que no cadro de persoal da empresa figuren contratadas persoas cun grao de discapacidade igual ou superior ao 33 %, cunha antigüidade mínima de 6 meses: 5 puntos.\nb) Que se producise un incremento neto de emprego, equivalente como mínimo ao 20 % do cadro de persoal, entre os anos 2014 e 2016: 5 puntos.\nPara estes efectos, tomaranse en consideración os datos resultantes dos informes do cadro de persoal medio correspondentes aos anos naturais 2014 e 2016.\nc) Ratio investimento elixible/emprego mantido: ata un máximo de 5 puntos.\nRatio inferior a 1 emprego/15.000 € de investimento: 5 puntos.\nRatio entre 1/15.000 € e 30.000 € de investimento: 4 puntos.\nRatio entre 1/30.001 € e 50.000 € de investimento: 3 puntos.\nRatio entre 1/50.001 € e 70.000 € de investimento: 2 puntos.\nRatio entre 1/70.001 € e 100.000 € de investimento: 1 punto.\nRatio superior a 1/100.000 € de investimento: 0 puntos.\nVII. Formación específica do promotor vinculada ao proxecto que se vai desenvolver: 5 puntos.\nPara estes efectos, enténdese por formación específica aquela que teña relación directa co obxecto empresarial da persoa ou entidade promotora, sexa tanto formación regrada (formación profesional ou universitaria) ou formación non regrada cunha duración igual ou superior a 20 horas, e impartida por centros de formación, escolas de negocios, formación sindical...\nVIII. Outras axudas recibidas polo promotor nos últimos 5 anos, xestionadas pola Agader: 5 puntos.\nAxudas acumuladas por importe superior a 150.000 €: 0 puntos.\nAxudas acumuladas entre 100.001 € e 150.000 €: 1 punto.\nAxudas acumuladas entre 50.001 € e 100.000 €: 2 puntos.\nAxudas acumuladas entre 25.001 € e 50.000 €: 3 puntos.\nAxudas acumuladas ata 25.000 €: 4 puntos.\nNon recibiu axudas: 5 puntos.\nIX. Dispor dalgunha das seguintes certificacións expedidas por unha entidade de certificación acreditada na ENAC e/ou dispor da Marca Galega de Excelencia en Igualdade (artigo 28 do Decreto 33/2009, do 21 de xaneiro (DOG nº 35, do 19 de febreiro), 5 puntos:\n– Certificación en sistemas de xestión de calidade.\n– Certificación en sistemas de xestión ambiental.\n– Certificación en xestión da responsabilidade social.\nNo caso de empate, terá prioridade o proxecto que obtivese máis puntuación no criterio V do baremo (número/calidade de empregos creados) e, de persistir o empate, atenderase á puntuación obtida no criterio I (localización xeográfica). Se aínda así persiste o empate, primará o momento de presentación da solicitude.\nUnha vez avaliadas as solicitudes, o órgano instrutor elaborará unha relación dos expedientes ordenada por orde decrecente de puntuación, en aplicación dos criterios de baremación establecidos no artigo anterior.\nInstruído o procedemento e inmediatamente antes de ditar a proposta de resolución, poñerase de manifesto aos interesados para que, no prazo de dez días, poidan alegar e presentar os documentos e xustificacións pertinentes. Non obstante, poderase prescindir deste trámite de audiencia cando non figuren no procedemento nin se teñan en conta na resolución outros feitos, alegacións ou probas que os aducidas polos interesados.\nA proposta de resolución expresará de forma motivada a relación de proxectos para os cales se propón a concesión da axuda, coa identificación, en relación con cada proxecto, da persoa beneficiaria, puntuación obtida no proceso de baremación, importe da axuda proposta e fontes de financiamento.\nDe ser o caso, contará cunha relación dos proxectos admitidos que non acadaron a subvención polo esgotamento do orzamento dispoñible, que conformarán a lista de espera. O órgano xestor poderá acordar activar a lista de espera no suposto de que algunha persoa beneficiaria renuncie á subvención concedida ou decaia no dereito á súa percepción; neste caso, os créditos liberados poderán asignarse por orde decrecente de puntuación aos proxectos admitidos que non obtivesen subvención por esgotamento do crédito previsto.\nO director xeral da Agader resolverá motivadamente, por delegación do Consello de Dirección da Agader, a selección dos proxectos. O prazo límite para ditar resolución expresa e notificala será de catro meses, contados desde a finalización do prazo de presentación de solicitudes. O/a interesado/a poderá entender desestimada a súa solicitude por silencio administrativo se, transcorrido o prazo anterior, non se lle notificou resolución expresa.\nTodas as resolucións serán notificadas nos termos establecidos nos artigos 40 e 41 da Lei 39/2015. A notificación farase exclusivamente a través de medios electrónicos, segundo o establecido no artigo 7 destas bases reguladoras.\nNas notificacións indicarase de modo expreso que a subvención se concede ao abeiro da submedida 6.4 do PDR de Galicia 2014-2020 e que esa actuación se enmarca na prioridade 6 do desenvolvemento rural da Unión Europea. Así mesmo, indicarase que está amparada no Regulamento (UE) nº 1407/2013 da Comisión, do 18 de decembro, relativo á aplicación dos artigos 107 e 108 do Tratado de funcionamento da Unión Europea ás axudas de minimis.\nNotificada a resolución, e sen prexuízo dos recursos que procedan, se transcorridos quince días naturais desde a notificación a persoa interesada non comunica expresamente a súa renuncia á subvención (anexo VII), entenderase que a acepta e desde ese momento adquirirá a condición de beneficiaria.\n2. A persoa beneficiaria está obrigada a manter o emprego existente na empresa, en termos das UTA, durante un período mínimo de tres anos contados desde a data da resolución de pagamento final da axuda.\nPara estes efectos, o compromiso de mantemento do emprego será o que resulte do informe do cadro de persoal medio de traballadores en situación de alta na empresa que deben presentar xunto coa solicitude de axuda.\nNos termos previstos no anexo I do Regulamento 651/2014, unha UTA equivale ao traballo dunha persoa na empresa en cuestión ou por conta da dita empresa a tempo completo durante todo o ano de que se trate. O traballo das persoas que non traballan todo o ano, ou traballan a tempo parcial, independentemente da duración do seu traballo, ou o traballo estacional, computarase como fraccións de UTA.\n3. Os empregos creados deberanse manter, en termos das UTA, durante un período mínimo de tres anos contados desde a data da resolución do pagamento final. Para estes efectos, consideraranse empregos creados os comprometidos pola persoa beneficiaria da axuda e reflectidos na resolución de concesión da axuda.\n4. Os bens subvencionados quedarán afectos á actividade subvencionada un mínimo de cinco anos desde a resolución de pagamento final, salvo que existan prazos de maior amplitude aplicables no ámbito da Xunta de Galicia para determinados proxectos, caso en que se aplicarán estes.\n5. As persoas beneficiarias deben publicitar a concesión da axuda do seguinte xeito, segundo establece o anexo III do Regulamento (UE) nº 808/2014 da Comisión, do 17 de xullo, polo que se establecen disposicións de aplicación do Regulamento (UE) nº 1305/2013:\n– Para o caso de operacións de investimento que reciban unha axuda pública superior a 50.000 €, deberán colocar nun lugar visible ao público unha placa con información sobre o proxecto, na cal se destacará a axuda financeira da Unión. As placas serán de material resistente, e non será admisible a simple impresión en papel.\n– Deberán colocar un adhesivo sobre cada unha das máquinas ou equipamento subvencionados.\nNa páxina web da Agader estarán dispoñibles os modelos de placas e adhesivos.\nTodos os elementos publicitarios deberanse manterse durante un período mínimo de cinco anos contados desde a data de pagamento final do expediente.\n6. A persoa beneficiaria deberá conservar os documentos xustificativos da aplicación dos fondos recibidos, polo menos, durante o período de permanencia dos investimentos e estará obrigado a facilitar a información que lle requira a Agader e a someterse ás actuacións de comprobación e control financeiro dos órganos competentes da Administración autonómica, estatal e comunitaria no exercicio das súas funcións, en especial, aos controis sobre o terreo e controis a posteriori que poida realizar o órgano xestor de acordo cos artigos 49 e seguintes do Regulamento (UE) nº 809/2014.\nAsí mesmo, en aplicación do disposto no artigo 71 do Regulamento (UE) nº 1305/2013, as persoas beneficiarias deberanlle facilitar á autoridade de xestión do PDR de Galicia 2014-2020, aos avaliadores designados ou a outros organismos nos cales a dita autoridade delegase a realización das tarefas toda a información necesaria para realizar o seguimento e a avaliación do programa.\n7. As persoas beneficiarias estarán obrigados a levar un sistema de contabilidade separado ou ben un código contable adecuado para todas as transaccións relativas ao proxecto subvencionado, segundo recolle o artigo 66 do Regulamento (UE) nº 1305/2013.\n8. Cando unha persoa beneficiaria non poida executar o proxecto deberá renunciar á subvención. A renuncia efectuarase mediante o anexo VII.\n1. A presentación da solicitude de pagamento (anexo IX) realizarase unicamente por medios electrónicos, a través da aplicación informática accesible desde a sede electrónica da Xunta de Galicia https://sede.xunta.gal, e na páxina web da Agader http://agader.xunta.gal/gl/linas-de-axuda, dentro do prazo de execución e xustificación referido no artigo 5 da resolución pola que se convocan as correspondentes axudas. O anexo IX publícase no DOG para efectos puramente informativos.\nTal e como dispón o artigo 46 do Decreto 11/2009, do 8 de xaneiro, polo que se aproba o Regulamento da Lei de subvención de Galicia (en diante, RLSG), cando o órgano administrativo competente para a comprobación da subvención aprecie a existencia de defectos emendables nas xustificacións presentadas polas persoas beneficiarias, poraas no seu coñecemento e concederalles un prazo de dez (10) días hábiles para a súa corrección.\nNo suposto de que transcorrese o prazo establecido para a xustificación sen terse presentado esta, requirirase igualmente a persoa beneficiaria para que no prazo improrrogable de dez (10) días hábiles a presente, nos termos previstos no artigo 44.2 do RLSG.\n2. Xunto coa solicitude de pagamento, as persoas beneficiarias deberán presentar a seguinte documentación:\na) Facturas ou documentos probatorios de valor equivalente, debidamente desagregados por conceptos, que deberán identificar, cando menos, a marca e modelo dos equipamentos subvencionados.\nA expedición das facturas e o seu contido axustarase ao disposto no Real decreto 1619/2012, do 30 de novembro, polo que se aproba o Regulamento polo que se regulan as obrigas de facturación\nb) Documentos xustificativos que aseguren a efectividade do pagamento:\n– Xustificante bancario do pagamento pola persoa beneficiaria (transferencia bancaria, xustificante bancario de ingreso de efectivo por portelo, certificación bancaria), en que conste o número da factura obxecto de pagamento, o concepto facturado, a identificación da persoa que realiza o pagamento, que deberá coincidir coa beneficiaria da axuda, e a identificación do destinatario do pagamento, que deberá coincidir coa persoa, empresa ou entidade que emitiu a factura.\n– Efectos mercantís que permitan o pagamento aprazado. Neste caso, achegarase copia do efecto mercantil xunto coa documentación bancaria (extracto da conta da persoa beneficiaria, documento bancario acreditativo do pagamento do efecto, etc.) en que conste claramente que o efecto foi efectivamente cargado na conta da persoa beneficiaria dentro do prazo de xustificación.\nNon se admitirán pagamentos en metálico.\nNo caso de facturas pagadas conxuntamente con outras non referidas ao proxecto, a xustificación do pagamento realizarase mediante a achega do correspondente extracto bancario, xunto cun dos seguintes documentos: relación emitida polo banco dos pagamentos realizados ou orde de pagamentos da empresa selada polo banco.\nTanto a data das facturas como a dos xustificantes de pagamento deberán estar comprendidas dentro do período de execución dos investimentos, é dicir, desde o día da presentación da solicitude da axuda e ata a data límite de execución e xustificación dos investimentos determinada no artigo 5 da resolución pola que se convocan as correspondentes axudas.\nSe a persoa beneficiaria xustifica conceptos e elementos subvencionables aprobados que representen menos do 60 % do importe do investimento subvencionable, entenderase que non acadou os obxectivos propostos na solicitude e, por tanto, perderá o dereito de cobramento da subvención.\nSe a xustificación é igual ou superior ao 60 %, pero sen acadar o 100 % do investimento subvencionable, percibirá a subvención proporcional correspondente ao investimento xustificado admisible, sempre que cumpra o resto das condicións de concesión e a finalidade ou obxectivos para os cales se concedeu a axuda.\nNa fase de xustificación do gasto, a Agader poderá contrastar os prezos achegados pola beneficiaria por calquera dos medios previstos no artigo 30, número 5, da LSG co fin de comprobar que os gastos subvencionables se axustan ao valor de mercado. En caso de discrepancia minoraranse os importes aprobados na concesión da axuda.\nc) Informe fotográfico dos investimentos executados, que necesariamente deberá incluír:\n– No suposto de investimentos que incorporen un número de serie, fotografía da correspondente placa identificativa.\n– Fotografía dos adhesivos e/ou da placa colocados para dar cumprimento ás obrigas de publicidade referidas no artigo 20.5 destas bases reguladoras.\nd) Documentación xustificativa dos empregos creados e mantidos, nos seguintes termos:\n– Informe de vida laboral da/das conta/s de cotización da empresa e/ou dos traballadores autónomos, correspondente aos doce meses anteriores á data de presentación da solicitude de pagamento.\n– Da documentación que se presente debe resultar acreditada a calidade do emprego creado, nos termos previstos no artigo 16.V.c) destas bases reguladoras.\ne) De ser o caso, as inscricións ou autorizacións que resulten exixibles segundo a normativa de aplicación para cada tipo de investimento.\nA Agader poderá solicitarlle á persoa beneficiaria as aclaracións ou informes relativos á xustificación do investimento que o órgano xestor considere convenientes.\nAquelas persoas beneficiarias que, na data máxima de execución e xustificación da operación prevista no artigo 5 da resolución pola que se convocan estas axudas, non renunciasen expresamente á subvención concedida ou non executasen nin xustificasen o proxecto sen causa debidamente xustificada e comunicada á Agader, quedarán excluídas das dúas seguintes convocatorias de axudas que, dentro da medida 6.4 do PDR de Galicia 2014-2020, xestione a Agader para a adquisición de maquinaria e equipamento en actividades non agrícolas.\nNo suposto de subcontratación polas persoas beneficiarias das actividades subvencionadas, observarase disposto no artigo 27 da LSG en relación co artigo 43 do RLSG.\n2. Todas as operacións de investimento incluirán unha visita in situ para comprobar o remate do proxecto obxecto da solicitude de pagamento, en cumprimento do artigo 48 do Regulamento (UE) nº 809/2014 da Comisión, do 17 de xullo, polo que se establecen as disposicións de aplicación do Regulamento (UE) nº 1306/2013. Os gastos xustificados deben coincidir cos compromisos adquiridos segundo a resolución de concesión da subvención.\nConforme o artigo 63 do Regulamento de execución (UE) nº 809/2014, cando o importe que derive da solicitude de pagamento supere en máis dun 10 % o importe pagadoiro á persoa beneficiaria logo do exame da admisibilidade do gasto que figura na solicitude de pagamento, aplicarase unha sanción administrativa a este último importe. A contía da sanción será igual á diferenza entre eses dous importes, pero non irá máis alá da retirada total da axuda.\n2. Unha vez ditada a resolución de concesión e, en todo caso, antes de que remate o prazo para a realización do proxecto, a persoa beneficiaria poderá solicitar a modificación do seu contido, utilizando para isto o modelo normalizado (anexo VIII).\n3. No suposto de que as novas circunstancias afecten criterios tidos en conta no baremo, revisarase a puntuación asignada inicialmente ao proxecto, o que poderá dar como resultado a perda do dereito á subvención.\n4. Para modificar a resolución de concesión non poderán ser tidos en conta requisitos ou circunstancias que, debendo concorrer no momento en que se ditou a resolución, tiveron lugar con posterioridade a ela. As persoas beneficiarias terán a obriga de comunicarlle á Agader calquera alteración das circunstancias tidas en conta para a concesión da subvención. A modificación poderase autorizar sempre que:\n5. A conformidade expresa da Axencia Galega de Desenvolvemento Rural ás mencionadas modificacións só será outorgada cando non se altere significativamente o proxecto inicial e se cumpran os requisitos antes indicados.\n1. Procederá o reintegro das contías percibidas indebidamente e a exixencia dos xuros de demora nos supostos previstos no artigo 33.1 da LSG. Estes xuros calcularanse en función do tempo transcorrido entre a finalización do prazo de pagamento para a persoa beneficiaria indicado na orde de recuperación, que non se poderá fixar en máis de 60 días, e a data de reembolso ou dedución (Regulamento de execución (UE) nº 809/2014 da Comisión, do 17 de xullo).\n2. Segundo o artigo 14.1.n) da LSG, se o incumprimento atinxe ao mantemento do ben, da actividade subvencionada, ao compromiso de mantemento de emprego ou ao compromiso de creación de emprego, cando este último compromiso determinou a concesión da subvención, a cantidade que se reintegrará será proporcional ao tempo de incumprimento.\nb) Expropiación dunha parte importante do ben subvencionable, se esta expropiación non era previsible o día en que se concedeu a subvención.\nDecisión de execución da Comisión Europea, do 18 de novembro de 2015, pola que se aproba o Programa de desenvolvemento rural de Galicia (España) para os efectos da concesión da axuda do Fondo Europeo Agrícola de Desenvolvemento Rural (CCI: 2014ES06RDRP011).\nRegulamento (UE) nº 1303/2013 do Parlamento Europeo e do Consello, do 17 de decembro, polo que se establecen disposicións comúns relativas ao Feder, FSE, ao Fondo de Cohesión, ao Feader e ao FEMP, e polo que se establecen disposicións xerais relativas ao Feder, FSE, ao Fondo de Cohesión e ao FEMP.\nRegulamento (UE) nº 809/2014 da Comisión, do 17 de xullo, polo que se establecen disposicións de aplicación do Regulamento (UE) nº 1306/2013 do Parlamento Europeo e do Consello, no que se refire ao sistema integrado de xestión e control, as medidas de desenvolvemento rural e a condicionalidade.\nSe, transcorrido o prazo para resolver non lle é notificada a resolución ao/á interesado/a, entenderase desestimada por silencio administrativo e caberá interpor recurso potestativo de reposición contra a desestimación por silencio administrativo en calquera momento, a partir do día seguinte a aquel en que se produza o acto presunto, como sinala o artigo 124 da Lei 39/2015, ou recurso contencioso-administrativo ante o Xulgado do Contencioso-Administrativo de Santiago de Compostela.\nRelación de parroquias clasificadas como ZDP


Este domingo celebrarase no Parque de Frigsa a última proba do circuito Corre Con Nós de adultos - Atletismo - Stadio Sport - Diario Digital de Opinión Independiente\nStadio Sport | 04 de junio de 2015 (22:47 h.)\nDespois de oito carreiras disputadas e unha media de 1.500 corredores en cada unha delas, a décimo quinta edición do Circuito Corre Con Nós chega esta semana á súa fin e faino coa celebración de dúas probas, unha para adultos e outra para os máis pequenos.\nPola súa banda, a final para os nenos terá lugar o sábado ás 17:00 horas nas Pistas de Atletismo da Cidade Cultural. Nesta ocasión, os menores gozarán de diferentes probas: carreira curta, salto de lonxitude e lanzamento de peso. Ningunha delas terá carácter competitivo, xa que o que se pretende é achegar o mundo do atletismo en pista aos máis pequenos.\nNesta edición do Circuito participaron un total de 3.236 corredores. Todos os participantes recibirán un vale que poderán cambiar por unha camiseta técnica no Centro Comercial As Termas.\nO Circuito Corre Con Nós está organizado pola Concellería de Deportes e o Club de Atletismo Medio Maratón de Lugo e conta co respaldo de diferentes patrocinadores e colaboradores, sen os cales sería imposible a realización deste evento que reúne familias de atletas un domingo ao mes.


Malentendidos persistentes arredor do MAC - La Opinión de A Coruña\nMalentendidos persistentes arredor do MAC\nExeducador do MAC, onde traballou 20 anos\nDurante os moitos, moitísimos meses transcorridos desde o peche do MAC, dúas ideas preconcebidas capitalizaron inxustificadamente os debates públicos sobre a cuestión, tanto en medios de comunicación como en tribunas de representación política:\nE "Aquí o que vale é a colección, e non as cousas que foron crecendo arredor dela". Falso. Non vou negar o interés dunha colección que vin crecer ao longo de 20 anos. Pero atrevereime a propor unha radical inversión dos termos: en realidade, o único efecto secundario imprevisto foi a propia colección. Pois o obxectivo primordial do mecenazgo artístico de Fenosa foi sempre a promoción dos talentos locais. E isto pódese demostrar tirando de hemeroteca: a idea de habilitar un espazo no que conservar e amosar as obras adquiridas non xurdiu ata mediados dos 90, cando xa se celebraran tres bienais, dúas edicións das becas no estranxeiro e incontables exposicións temporais. A acumulación de obxectos artísticos foi, por tanto, o resultado inevitable do sistema de financiación de proxectos artísticos escollido: como non che poido dar os cartos sen máis, porque non sería presentable nin estética nin fiscalmente, pago polo froito do teu traballo. Moito máis adiante estableceríase o hábito de comprar nomes consagrados en feiras e subastas. Pero, en calquera caso, as obras reunidas, por si mesmas, non xustificarían nin o 5% da participación cidadá acadada pola institución nos seus últimos anos de vida.\nE "Uns empresarios ricachos e expoliados fartáronse do seu xoguete e agora imos ter que pagalo entre todos". Falso tamén. En canto ao suxeito da oración, prefiro non manifestarme. Pero en canto ao predicado, debemos lembrar o carácter aberto do proxecto: nunca foi o seu xoguete. Foi o xoguete de todos. Porque todos nos beneficiamos del, traballando á súa conta ou participando nas actividades que nos ofreceu. E porque, no seu día, Fenosa limitouse a responder (seguramente acuciada pola súa mala conciencia, pero esa xa é outra historia) á petición de axuda dun concello que carecía de recursos para a promoción das artes visuais. Así que o normal sería cambiar a un partner (como se di agora) por outro. Isto entendeuno moi ben o goberno municipal da Marea. Que presentou unha alternativa viable. De feito, talvez a única alternativa viable: coordinación por parte da concellería de cultura, financiación parcialmente privada, implicación de todas as administracións, xestión por parte dunha fundación municipal. En que fallaron? En deixarse levar polo mal de altura que afecta a todos os políticos españois, mesmo aos que pretenden deixar de selo, cando se enfrontan á xestión da cultura "con maiúsculas". En facer borrón e conta nova en lugar de dar continuidade ás cousas ben feitas. En ver ideoloxía de empresa onde só había profesionalidade. Seguro que a alcaldía de calquera cidade europea do tamaño da Coruña teríase conformado con trasladar a actividade a calquer outro lugar (aínda que fose de maneira provisional) e escribir sobre a porta: "orgullosos de protexer aos artistas galegos desde 1989". Pero aquí sempre nos empeñamos en inventar a pólvora. En canto ao goberno municipal do PSOE, que hoxe ten a pelota no tellado, o resultado está por ver. Pero o seu empecinamento en perpetuar as ideas preconcebidas números 1 e 2 faime ter moi poucas esperanzas.


Sabes o que é un Campo de Voluntariado?\nChega o verán e apetécenos facer algo diferente, algo que nos encha como personas, busca o teu campo!\nMozos e mozas comparten unha vivencia solidaria\nApoian un proxecto de interese comunitario e solidario\nO traballo solidario no ámbito social, ambiental ou cultural\nSempre dende un punto de vista innovador e atractivo.\nGalicia conta don máis de 40 campos de voluntariado case todos titularidade da Xunta de Galicia que queremos que coñezas.\nTodos eles son para mozos e mozas de 18 a 30 anos e sempre buscan atopar un lugar memorable onde pasarás un verán moi diferente.\nGalicia ofrece un sinfín de lugares máxicos onde os mozos e mozas vivirán experiencias únicas rodeados sempre de natureza.\nEste ano ademáis, despois da Covid, os campos de voluntariado galegos son de ámbito nacional, así que recibiremos con ledicia a mozos e mozas doutras comunidades autónomas.\nLevamos máis de dez anos traballando no ámbito dos campos de voluntariado dentro e fóra de Galicia e queremos compartir a información dun xeito dinámico e directo.\nEste espazo pretende estar aberto a todos os campos de voluntariado de Galicia: se tés un campo e queres que o difundamos aquí, só tés que enviarnos unhas fotos e a ficha do campo e nós publicámoscho e dámoslle difusión.\nQueremos que os campos de voluntariado sexan moi coñecidos dentro e fóra de Galicia.\nPoder vivir unha experiencia deste tipo faiche medrar moitísimo, para mín é imprescindible que toda a modidade poida pasar nalgún momento da súa vida por un campo de voluntariado\nCampo Voluntariado Illas Cies\npara ir a un campo\nUn voluntarido de campos sempre destacan pola actitude ante a vida, por tentar cambiar o mundo no que vivimos. Esperamos e tí que sexas innovador, inconformista ao mesmo tempo que escoites e fales moito.\nSe presupón que vés colaborar e traballar en todo aquelo que faga falla, non esperes que cho digan, fai propostas, traballa duro e axuda aos teus compañeiros e compañeiras; ao mesmo tempo agradezamos as oportunidades.\nDisfruta, xoga, e sobre todo sempre un sorriso na faciana. Practica a política de «por favor» e «moitas grazas», resulta ben!.\nTenta usar pouco o móbil, sobre todo para facer fotos para logo lembrar.\nPara anotarte nun campo en Galicia tés que facelo sempre a través da web de Xuventude. Este ano o prazo ábrese o día 19 de maio ás 9.00 da mañá e tés que encher un formulario neste link\nNormalmente o horario de incorporación é o primeiro día non antes das 16:00 da tarde. Sempre o director/a do campo fixa un punto de encontro (meeting point) que sexa de fácil acceso para tí.\nO último día tés que irte do campo antes das 12:00 da mañá.\nPagache unha mínima cota que che ofrece un sinfín de posibilidades. En Galicia os campos son de pernocta e tés incluídas todas as comidas, incluso a merenda. A dormida acostuma a ser nun albergue, un pavillón,… Non olvides o saco de durmir e a esterilla.\nQue traer para vestir\nCamisetas, sudadeira, pantalóns curtos, chuvasqueiro, roupa de abrigo, calzado deportivo, roupa interior, bolsa para a roupa sucia, un pantalón tipo chandal…\nQue traer para o Aseo\nChanclas, 2 toallas (1 para a praia/río/piscina), bañadores, neceser completo.\nNon está permitido o uso de planchas ou secador.\nQue traer para durmir\nSaco de durmir, algo gordiño porque en Galicia nas noites refresca, esterilla,…\nQue traer para as Actividades\nPequena mochila para as rutas, gorra, crema solar, cantimplora, mascarilla/s, lanterna,…\nDNI orizinal, tarxeta da seguridade social orixinal, declaración responsable (covid-19)\nAparellos electrónicos, calquera obxecto que poida producir accidente ou lesion, obxectos de valor,…\nCampos de Voluntariado Xunta de Galicia\nA Dirección Xeral de Xuventude, Participación e Voluntariado vén de abrir os prazos para que todas as mozas e mozos...\nFixemos xunto a Lug Open Factory unha ferramenta de localización dos campos de Voluntariado, poderás atopalos todos e incluso máis...\nImportante! 19 de maio\nO vindeiro 19 de maio ás 9 de mañá ábrese o prazo de inscrición para os campos de voluntariado da...\nmayo 2, 2021 1 Respuesta\nBenvidas e benvidos a Campos de Galicia, un espazo virtual onde terás toda a información sobre os Campos de Voluntairado...\n@camposdegalicia - todos os dereitos reservados


Diagnóstico e desafíos - Ris3 Galicia\nGalicia, referente en innovación\nGalicia abordou unha profunda diagnose do ecosistema de I+D+i, do contexto socio-económico e das tendencias de especialización das cadeas de valor. Realizou un amplo e rigoroso traballo de análise sobre máis de 200 documentos de referencia, estatísticas de I+D+i, económicas, empresariais e socio-demográficas. Recolleuse a experiencia e coñecemento dos axentes do ecosistema galego con máis de 600 inputs e revisáronse os marcos de apoio actuais e os postos en marcha no período 2014-2020. As conclusións desta fase de diagnose contribuíron a fundamentar a orientación da especialización das actividades de investigación e innovación da RIS3 2021-2027.\nAS NOSAS FORTALEZAS\nA Estratexia de Especialización Intelixente de Galicia aséntase sobre diversos puntos forte que a caracterizan e definen\nUn ecosistema de I+D+i maduro e diversificado cunha base forte sobre a cal enfocar os esforzos.\nNivel de excelencia en certos ámbitos de investigación e tecnoloxía, froito do percorrido logrado en canto á especialización (SUG).\nMoi ben situada a nivel nacional e europeo en canto a calidade e sustentabilidade.\nCaracterísticas singulares do entorno que non se poden replicar noutros territorios, incluídos os recursos naturais, culturais e patrimoniais.\nE capacidades de I+D+i en sectores empresariais recoñecidos a nivel internacional.\nBo posicionamento de EBTS en sectores críticos a futuro vinculados á dixitalización e á sustentabilidade.\nA RIS3 2014-2020 como referencia a nivel nacional e europeo. Experiencia na definición de políticas de I+D+i.\nCapital social e identidade forte e diferenciada.\nAs nosas oportunidades\nGalicia afronta o período 2021-2027 con grandes expectativas e unha folla de ruta clara en materia de innovación. As oportunidades que se lle plantexan son clave\nMúltiples nichos de oportunidade na totalidade das cadeas de valor: potencialidades na hibridación das cadeas de valor tradicionais entre si coas solución de dixitalización e sustentabilidadenas que Galicia pode ser un “living-lab”.\nINTERESE E MOBILIZACIÓN\nDunha boa parte do sistema de I+D+i galego en torno á RIS3 e interese manifestó en participar na implementación, incluíndo a colaboración interdepartamental.\nPOSIBILIDADES DE FINANCIAMENTO\nAumento das posibilidades de financiamento a curto prazo como consecuencia do Mecanismo de Recuperación e Resiliencia, e a longo coa Estratexia “Green Deal” ou o programa Horizonte Europa.\nAS NOSAS DEBILIDADES\nA Estratexia de Especialización Intelixente de Galicia tamén ten identificadas aquelas áreas nas que concentrar esforzos.\nUn menor nivel de integración no sistema en relación ás rexións máis avanzadas.\nAPLICABILIDADE DA EXCELENCIA\nDualidade entre a excelencia en certas áreas de investigación e o nivel de aplicabilidade vinculado ás necesidades reais da maioría das empresas.\nInsuficiente nivel de información sobre as capacidades reais do sistema, tanto entre a oferta como sobre todo a demanda.\nUnha asimetría en torno ao nivel de consolidación (I+D+i, competitividade, masa crítica, etc.) dos diferentes segmentos da cadea de valor e por tipoloxía de empresa (grande vs pequena).\nNecesidade dunha maior escalabilidade nas empresas e unha falta de cultura polo crecemento.\nINVESTIMENTO EN ++D+I\nInsuficiente nivel de investimento en I+D+I, especialmente por parte das empresas.\nExisten notables rixideces normativas e administrativas na implementación dos apoios.\nATRACCIÓN E RETENCIÓN DE TALENTO\nInsuficiente capacidade para atraer e, sobre todo, reter talento e persoal cualificado, e aínda menor peso da muller na I+D+i.\nAs nosas ameazas\nGalicia tamén está alerta por aquelas variables externas que poden afectar, dun ou doutro xeito, ás previsións establecidas para o presente período.\nA crecente esixencia de participación a nivel internacional e europeo en redes de interese.\nImpacto previsible das Deep Tech (solucións baseadas en desafíos científicos) nos campos de dixitalización, sustentabilidade e saúde e benestar para Galicia.\nPrevisible incremento da competencia en investigación e innovación, a atracción de talento e os investimentos a nivel europeo nos que Galicia pode ter potencial (sustentabilidade e dixitalización aplicadas e retos sociais vinculados á saúde).\nVELOCIDADE NOS CAMBIOS\nA progresiva velocidade dos cambios a nivel internacional que dificulta a incorporación de tecnoloxías e coñecementos disruptivos e fronteira a un ritmo axeitado para manter a competitividade.\nDESAFÍOS DA RIS3 2021-2027\nOs grandes desafíos da nova Estratexia Especialización Intelixente estrutúranse en torno a 5 eixos principais.\nRelativos á oferta\nRelativos á demanda\nRelativos ás cadeas de valor\nRelativos ás persoas\nRelativos ao posicionamento\nFortalecer a oferta\nFacer máis visible e accesible a oferta de coñecemento\nArticular e dotar de coherencia as capacidades da oferta: investigación e sinerxías\nEquilibrar e conectar a investigación non orientada e a aplicada\nPromover o aliñamento cara as necesidades do mercado\nIncrementar o número de empresas que fan innovación\nApoiar todas as etapas da innovación empresarial: itinerarios\nEstender a cultura da innovación no tecido empresarial\nProfesionalizar a I+D+i nas empresas\nIncrementar a colaboración entre as empresas e os centros de coñecemento\nCompletar os segmentos ausentes nas cadeas de valor\nIncorporar etapas de transformación (maior valor engadido) nas cadeas de valor\nSistematizar a colaboración entre os segmentos e actores das cadeas de valor\nEstender e aproveitar as solucións de sustentabilidade e dixitalización ao longo das cadeas de valor\nXerar unha contorna favorable tanto para a atracción como para a retención de talento\nCapacitar ás persoas nos nichos de oportunidade a futuro\nAsegurar un relevo xeracional baseado na innovación e nas capacidades requiridas a futuro\nAvanzar na paridade da muller no ámbito da I+D+i\nRelativos ao posicionamento no mundo\nAtraer investimento privado e público para a I+D+i, que complemente os recursos de Galicia\nIncrementar a participación en redes, consorcios e programas de índole nacional, europeo e internacional\nDiferenciar Galicia como contorna de testeo (“living-lab”) en nichos nos que pode ser referente a nivel internacional


BIBLIOTECA DE SECUNDARIA DO CPI VIAÑO PEQUENO (TRAZO): 07-may-2015\nNo hay comentarios: en jueves, mayo 07, 2015 Enlaces a esta entrada\nAndel de Libros (XXVI): A piragua, de Cándido Pazó\nA min este libro gustoume moito, aínda que houbo algunhas partes do libro que non me gustaron moito, como por exemplo, cando Delio mata a Guzmán e ademais cando se mostran os momentos nos que Delio trata mal a Rosa.\nO momento que máis me gustou deste libro foi cando Rosa logra desaparecer da vista do seu marido Delio. E como dicía antes, os momentos que menos me gustaron deste libro foi cando se mostran os momentos nos que Delio trata mal a Rosa polo simple feito de que Rosa non o apoiou na votación que fixeran na xunta de propietarios días antes.\nNesta peza teatral eu non faría ningún cambio xa que me gustou así como é. Por outra parte, o tema do que trata este libro é bastante triste e ademais é unha cousa que hai moito na actualidade. O tema desta obra teatral se aínda non o tedes moi claro é a violencia de xénero. A violencia de xénero é o principal tema deste libro pero esta peza teatral tamén ten unhas escenas bastantes humorísticas. Esta obra de teatro non é en todos os momentos triste polo simple feito de que trata moito sobre a violencia de xénero.\nA linguaxe deste libro é bastante fácil de entender.


El Ateneo presenta el "Caderno e Audiovisual Manuel María" - Faro de Vigo\nEl Ateneo presenta el "Caderno e Audiovisual Manuel María"\nExposición en el Ateneo. // S.A.\nA Ateneo Santa Cecilia de Marín segue desenvolvendo actividades arredor do Día das Letras Galegas e da figura do autor homenaxeado, Manuel María. Hoxe, ás 20:30 horas, presentarase o "Caderno e Audiovisual Manuel María", realizado por Manuel Anxo Méndez, que foi editado e producido pola Agrupación Cultural Nós coa colaboración co Concello de Moaña. Todos os asistentes a este acto, que contará coa presenza do autor do traballo e mais do presidente da Agrupación Cultural Nós, Xesús Cancelas, recibirán un exemplar do Caderno.\nO Caderno sobre Manuel María contén unha presentación arredor do vínculo do poeta chairego coa vila de Moaña, onde realizou dous recitais de poesía e ten un paseo co seu nome, por acordo unánime da Corporación municipal. A publicación tamén recolle os actos realizados en Moaña e Cangas con motivo de anteriores homenaxes dedicadas ao escritor, xunto cun resume da súa biografía, unha antoloxía poética, unha escolma de textos teatrais e da súa obra en prosa, e unha relación de poemas musicados por intérpretes e grupos como Suso Vaamonte, María Manoela, Fuxan Os Ventos, Na Virada, Milladoiro ou A Quenlla.


Trail Series 2022 - Inicio\nNon deixes de ver a ficha técnica de cada carreira, pásate polo Regulamento e lee con detalle todo o que alí se expón xa que nel recóllense a maior parte das dúbidas que poidas ter. Coma sempre queremos facer un chamamento á responsabilidade individual respeto aos residuos (sobre todo inorgánicos) para que levedes un cinto ou mochila no que non se vos caia, xa que temos atopado máis dos que a todos nos gustaría. Pola nosa parte, colocaremos nos avituallamentos recipientes para que os depositedes. E lembrade que nos avituallamentos intermerdios non haberá vasos para non xenerar máis residuos.\nSi te queres inscribir, na pestaña da parte superior tes acceso aos formularios de inscrición de cada proba.\nSe aínda che queda algunha dúbida podes pedir información no apartado de Contacto ou premendo na icona do Whatsapp da parte inferior.\n(Preme nalgunha das imaxes superiores ou nas pestanas para ampliar información)


Sara Bonjoch reforza a EFF Rosalía infantil -E.F.F. Rosalia\nHome>>Liga Infantil Galega>>Sara Bonjoch reforza a EFF Rosalía infantil\n5 Agosto, 2020\tLiga Infantil Galega 272 Visualizaciones\nA macedá convírtese no primeiro reforzo do equipo infantil cara a tempada 2020/21\nA Escuela de Fútbol Femenino Rosalía fíxose cos servizos de Sara Bonjoch (Maceda, 2008) para a equipo infantil que compite na liga Galega Infantil Feminina. Sara chega procedente da Escola Municipal de Maceda, en cuxo equipo alevín masculino xogaba ata fai ben pouco e o que lle valeu para que na Selección galega fixásense nos seus progresos, tanto que estaba convocada pola seleccionadora Vicky Fernández para participar nos adestramentos do pasado mes de marzo, pero as medidas tomadas polo goberno para frear a propagación do Covib-19 deu ao traste a posibilidade de asistir.\nA centrocampista, que tamén pode actuar de defensa, será unha das 16 xogadoras infantís de primeiro ano do equipo dirixido por Alba Rodríguez. Sara, dende idade benxamín, era asidua nas convocatorias da selección sub12 ourensá e, a pesar de mostrarse un pouco tímida no acto de presentación, non tivo problemas en falar para nosa web e contarnos como coñeceu o proyecto da EFF Rosalía: “Coñecín a EFF Rosalía fai tres anos por mediación de Alba (na Selección Ourensá sub12). Faloume do obxectivo do clube, e dende entón, participei nunha convivencia que organizaron e nalgúns partidos na Copa Gallaecia alevín fai dúas tempadas”.\nSara coas cores da EFF Rosalía na Copa Gallaecia ’18.\n“Animoume moito a unirme ao proxecto do Infantil, a adestradora e a ilusión de poder xogar nunha Liga Galega. Como obxectivos márcome o poder reforzar o meu aprendizaxe, crecer como xogadora e formar parte dun equipo feminino”, recalcou a macedá.\nSara, para que a coñezamos un pouco máis na súa faceta no terreo de xogo defínese como “unha xogadora polivalente e loitadora, xa que non dou un balón e un encontro por perdido”.\nSara no momento de plasmar sua firma coa EFF Rosalía.\nFeliz na presentación de Sara foi o presidente Mario Gómez á hora de vela coas cores e o escudo da EFF Rosalía “Sara na súa idade é unha das mellores futbolistas da provincia. Moi completa, polivalente e posúe un gran carácter xogando. Faime máis feliz o fichaxe dunha xogadora de base de gran nivel como ela que calqueira fichaxe que podamos facer para o senior. O noso proxecto é a longo prazo e sin base o club non ten futuro, basamos o noso futuro en tentar ter as mellores xogadoras na canteira e en procurar darlles a mellor formación, esa é a única maneira de ter un club sólido que nun futuro pelexe cos mellores en categoría senior”.\nTags EFF Rosalía Futbol femenino Futbol feminino Liga Infantil Maceda Ourense\nAnterior Xa dispoñibles as “Máscaras da EFF Rosalía”\nSiguiente Yadira, moi contenta de seguir medrando na EFF Rosalía.